Na podlagi 57. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E; [40/12](http://www.uradni-list.si/1/objava.jsp?sop=2012-01-1700) – ZUJF, 158/20 – ZintPK-C, 203/20 – ZIUPOPDVE, 202/21 – odl. US in 3/22 - ZDeb ; nadaljnjem besedilu: ZJU) in 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930" \t "_blank" \o "Zakon o zaposlovanju, samozaposlovanju in delu tujcev) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), 203/20 – ZIUPOPDVE, 119/21 – ZČmlS-A in 202/21 – odl. US, 15/22 in 54/22- ZUPŠ-1; v nadaljnjem besedilu: ZDR-1)

**Ministrstvo za obrambo**, Vojkova cesta 55, 1000 Ljubljana

**objavlja javno objavo** za zasedbo prostega strokovno tehničnega delovnega mesta za polni delovni čas, za nedoločen čas, in sicer:

**»arhitekt VII/2 - I« (m/ž) v Direktoratu za logistiko, Sektorju za gospodarjenje z nepremičninami, Oddelku za investicijske projekte in vzdrževanje nepremičnin (šifra DM 102259), za nedoločen čas, s trimesečno poskusno dobo.**

Kandidati, ki se bodo prijavili na prosto strokovno tehnično delovno mesto, morajo izpolnjevati naslednje pogoje:

**Zahtevane delovne izkušnje**:

* 8 let.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. **Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.**

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo z magisterijem znanosti, doktoratom oziroma zaključenem specialističnem študiju oziroma drugo bolonjsko stopnjo z doktoratom.

**Zahtevana izobrazba:**

* najmanj visokošolsko univerzitetno izobraževanje (prejšnje)/visokošolska univerzitetna izobrazba (prejšnja);
* magistrsko izobraževanje (druga bolonjska stopnja)/magistrska izobrazba (druga bolonjska stopnja)

**naslednje smeri:**

* arhitekrura, prostorsko načrtovanje in urbanizem.

**Posebni pogoji:**

* dovoljenje za dostop do tajnih podatkov stopnje »zaupno« (Z, Z-E, Z-N).

**Želena znanja, sposobnosti in lastnosti:**

* angleški jezik SLP 3332.

**Delovne naloge:**

|  |
| --- |
| * priprava in vodenje najzahtevnejših investicijskih projektov, |
| * priprava najzahtevnejših poročil in gradiv z delovnega področja, |
| * opravljanje najzahtevnejših del in nalog v zvezi z organiziranjem in izvajanjem nadzora nad oblikovanjem zgradb in notranje opreme, pripravo risb, načrtov in projektov, |
| * opravljanje najzahtevnejših del in nalog v zvezi z organiziranjem in izvajanjem nadzora nad potekom izvedbe projektov in urejanjem prostora, |
| * opravljanje drugih nalog po odredbi nadrejenega. |

**Prijava na prosto strokovno tehnično delovno mesto mora biti obvezno pripravljena na obrazcu »VLOGA ZA ZAPOSLITEV«, ki je priloga te javne objave, z natančno izpolnjenimi vsemi rubrikami in lastnoročno podpisano izjavo o izpolnjevanju pogojev. Prijave, ki ne bodo vključevale obrazca, ne bodo upoštevane v izbirnem postopku.**

Skladno z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list Republike Slovenije, št. 139/2006 in 104/10) se kandidati, ki ne izpolnjujejo objavljenih pogojev, ne bodo uvrstili v izbirni postopek.

Strokovna usposobljenost kandidatov se bo presojala na podlagi priloženega obrazca »vloga za zaposlitev«, na podlagi priloženih izjav in dokazil, lahko na podlagi pisnega preizkusa, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Izbirni postopek bo potekal v več kot eni fazi (z izločanjem kandidatov), kjer se bodo med drugim upoštevale delovne izkušnje iz izvajanja nalog in drugih aktivnosti s področja delovanja Ministrstva za obrambo in Oddelka za investicijske projekte in vzdrževanje nepremičnin ter smer izobrazbe.

**Prijava mora vsebovati:**

1. pisno izjavo o izpolnjevanju pogoja glede zahtevane izobrazbe, iz katere morajo biti razvidni stopnja izobrazbe ter leto in ustanova, na kateri je bila izobrazba pridobljena;
2. izjavo kandidata, da:

* je državljan Republike Slovenije s stalnim prebivališčem v Republiki Sloveniji,
* nima dvojnega državljanstva,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in o tem, da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. pisno izjavo, da soglaša s tem, da se bo zanj opravilo varnostno preverjanje skladno s 35. členom Zakona o obrambi (Uradni list RS, št. 103/04 – uradno prečiščeno besedilo, št. 95/2015 in št. 139/2020);
2. pisno izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje »zaupno« skladno z Zakonom o tajnih podatkih (Uradni list RS, št. 50/06 - uradno prečiščeno besedilo, št. 9/10, 60/11 in 8/20), če kandidat ustreznega dovoljenja še nima;
3. izjavo, da za namen te javne objave dovoljuje Ministrstvu za obrambo pridobitev podatkov iz 2. točke iz uradnih evidenc (če kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis **z morebitnimi referencami** ter da kandidat v njej poleg formalne izobrazbe navede tudi druga znanja in veščine, ki jih je pridobil.

Z izbranim kandidatom bo po uspešno zaključeni **trimesečni poskusni dobi** sklenjeno delovno razmerje za nedoločen čas s polnim delovnim časom, v kolikor po opravljenem predhodnem zdravstvenem pregledu ter varnostnim preverjanju ne bo ugotovljenih zadržkov. Delo se bo opravljalo na sedežu Direktorata za logistiko, Sektorja za gospodarjenje z nepremičninami, Oddelka za investicijske projekte in vzdrževanje nepremičnin na Vojkova cesta 61 v Ljubljani, oziroma na območju delovanja Ministrstva za obrambo.

Kandidate vabimo, da vložijo prijavo v pisni obliki (**OBVEZNO NA PRILOŽENEM OBRAZCU “VLOGA ZA ZAPOSLITEV”**), ki jo pošlje v zaprti ovojnici **z označbo**: »Za javno objavo na prosto delovno mesto »arhitekt VII/2 - I«, **št. 110-135/2022**« **na naslov**: Ministrstvo za obrambo, Sekretariat generalnega sekretarja, Služba za kadrovske zadeve, Oddelek za kadrovske zadeve, Vojkova cesta 55, 1000 Ljubljana, in sicer **v roku 21 dni** po objavi na spletnem portalu državne uprave GOV.SI in Zavodu Republike Slovenije za zaposlovanje, torej do vključno **9. 9.2022**. Za pisno obliko prijave se šteje tudi elektronska oblika, poslana na **elektronski naslov** [glavna.pisarna@mors.si](mailto:glavna.pisarna@mors.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni po zaključenem postopku izbire. Obvestilo o končani javni objavi bo objavljeno na spletem državnem portalu GOV.SI (gov.si/zbirke/delovna-mesta/).

Informacije o prostem delovnem mestu lahko dobite na telefonski številki (01) 471 22 00 pri Tatjani Fireder Bučalič.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.